C 125/52
HR
Službeni list Europske unije
5.4.2023.
utorak, 13. rujna 2022.
17. ustraje u tome da je potrebno da se poveća financiranje i na odgovarajući način promiču mogućnosti koje nude programi kao što su Erasmus+, Kreativna Europa i Europske snage solidarnosti kako bi se unaprijedilo iskustvo mobilnosti, kojima se doprinosi razvoju korisnih i potrebnih socijalnih vještina za budući osobni i profesionalni rast mlađe generacije, i povećala njihova pristupačnost svima; u tom kontekstu poziva Komisiju i države članice da promiču strukovno osposobljavanje i da se pobrinu za to da su programi otporni na moguća buduća ograničenja u pogledu mobilnosti te da poboljšaju sustavnu razmjenu ishoda projekata kako bi se povećali vidljivost, unaprjeđenje i dugoročni utjecaj; poziva Komisiju da poveća financiranje tih programa Unije u sljedećoj reviziji višegodišnjeg financijskog okvira;
18. izražava zabrinutost zbog toga što bi učinci Mehanizma za oporavak i otpornost na djecu i mlade u mnogim slučajevima mogli biti ograničeni te ne dovesti do rezultata ili strukturnih reformi kojima bi se djeci i mladima omogućio pristup kvalitetnom obrazovanju ili ublažio negativan učinak zatvaranja kulturnih objekata zbog bolesti COVID-19 i pristupa kulturnim stvarateljima, posebno na mlade izvođače, kojima je uskraćena prilika da započnu i razviju karijeru u ključnoj ranoj fazi; poziva Komisiju i države članice da osiguraju odgovarajuće financiranje i pravedne ugovorne i radne uvjete za sve mlade autore, izvođače, umjetnike i sve druge kulturne stvaratelje, radnike i stručnjake u kulturnom i kreativnom sektoru, uključujući društvene medije, a koji su pogođeni pandemijom, da pojačaju svoje ukupne napore za potporu novim umjetnicima i kulturnim djelatnicima, da promiču mlade i socijalno poduzetništvo te da taj cilj utvrde u posebnom odjeljku o mladim umjetnicima s europskim statusom umjetnika; ponavlja svoju preporuku da se 10 % nacionalnih planova za oporavak i otpornost namijeni obrazovanju, a 2 % kulturnom i kreativnom sektoru; poziva Komisiju da provede temeljitu evaluaciju projekata i reformi povezanih s obrazovanjem, mladima i kulturnim i kreativnim sektorima koje države članice provode u okviru Mehanizma za oporavak i otpornost te ponavlja da je potrebno staviti veći naglasak na te teme u nacionalnim izvješćima koji se sastavljaju za evaluacije u okviru europskog semestra;
19.
skreće pozornost na važnost iskustava mobilnosti i razmjene dobrih praksi među učiteljima, nastavnicima, profesorima, edukatorima, volonterima i stručnjacima koji rade s mladima i djeluju u organizacijama mladih, kulturnim stvarateljima i sportskim trenerima u proširenju njihova znanja kada je riječ o dopiranju do mladih i jačanju međunarodne i višejezične dimenzije, posebno u cilju ostvarenja europskog prostora obrazovanja do 2025.;
20. poziva na sveobuhvatno razumijevanje zdravlja koje uključuje općenitu tjelesnu, mentalnu i socijalnu dobrobit te iziskuje sveobuhvatne strategije prevencije i liječenja, uključujući kulturne i sportske aktivnosti, te promicanje razvoja kreativnih i socijalnih vještina;
21. naglašava da je potrebno promicati osmišljavanja i pružanja ciljanih, međugeneracijskih usluga kojima se kombinira iskustvo starijih osoba s hrabrošću mladih u obostrano korisnoj situaciji;
22. naglašava temeljnu važnost kulture za razvoj individualnog identiteta djece i mladih, kao i za njihovo obrazovanje, uključujući njihovo razumijevanje društva, te za njihovu opću dobrobit;
23.
ističe hitnu potrebu za stvaranjem uključivog, kreativnog, dinamičnog i zdravog okruženja za učenje od rane dobi kako bi se smanjio rizik od psihofizičkih poremećaja u odrasloj dobi; u tom kontekstu apelira na države članice da osiguraju uključivanje i unapređenje svih oblika umjetničkog izražavanja, tj. glazbe, kazališta, kinematografije, dokumentarnog filma, animacije, vizualne umjetnosti, plesa i novih eksperimentalnih umjetničkih oblika, u školskim kurikulumovima te kao izvannastavne umjetničke i sportske aktivnosti, čime se potiče slobodno izražavanje i kreativnost te omogućuje učenicima da aktivno sudjeluju i istražuju svoje talente; naglašava da umjetnost može biti idealna sastavnica za interdisciplinarne projekte i da se njome može promicati kritičko razmišljanje te da stoga ne bi trebala biti ograničena samo na satove u području umjetnosti;
24. apelira na države članice i javna tijela da razviju sportsku infrastrukturu i na sveobuhvatan način povećaju broj sati tjelesnog odgoja i izvannastavnih tjelesnih aktivnosti u školama, uključujući aktivnosti za djecu i mlade s invaliditetom; ističe da sport, kao i umjetnost, može biti snažno sredstvo uključivanja za djecu kojoj prijeti isključenost; podsjeća da umjetnost i sport u školskim kurikulumovima mogu mnogo pomoći u borbi protiv globalnih izazova kada je riječ o mladima i obrazovanju, što uključuje poteškoće i poremećaje u učenju, kao i vršnjačko nasilje, govor mržnje i uzimanje psihotropnih supstanci;